Fransiya — Germaniya munosabatlari
Fransiya va Germaniya oʻrtasidagi munosabatlar yoki Franko-Germaniya munosabatlari Yevropaning siyosatining ajralmas qismini tashkil etadi, har ikki mamlakat ham Yevropa Ittifoqining asoschilari va asosiy yetakchi aʼzo davlatlari. Ulrix Krotsning soʻzlariga koʻra, 1871-yildan beri ikki davlat oʻrtasidagi umumiy munosabatlar uchta katta davrni oʻz ichiga oladi: „irsiy adovat“ (1945-yilgacha), „kelishuv“ (1945-1963) va 1963-yildan boshlab Franko-Germaniya doʻstligi (fransuzcha: Amitié franco-allemande; nemischa: Deutsch-Französische Freundschaft) deb nomlangan „maxsus munosabatlar“da oʻz ifodasini topgan. Yevropa Ittifoqi kontekstida ikki davlat oʻrtasidagi hamkorlik juda katta va yaqindir. Fransiya, ayniqsa, Prezident Sharl de Goll davrida, baʼzida yevroskeptik boʻlgan boʻlsa ham, Fransiya-Germaniya kelishuvlari va hamkorliklari har doim Yevropa integratsiyasi gʻoyalarini ilgari surish uchun kalit boʻlib kelgan. Soʻnggi paytlarda Fransiya va Germaniya Yevropa Ittifoqining keyingi integratsiyalashuvining eng gʻayratli tarafdorlari qatorida. Ular baʼzan „egizak dvigatel“ yoki „asosiy mamlakatlar“ sifatida tasvirlanadi. 2017-yil 28-aprelda ikki davlat oʻrtasidagi munosabatlar mustahkamligi ramzi boʻlgan Reyn daryosi orqali Strasburgdan Kelga oʻtuvchi oʻtuvchi tramvay yoʻli ochildi.